ედუარდ შევარდნაძე

ედუარდ ამბროსიშ სქი შევარდნაძე (დ. 25 ღურთუთა, 1928, მამათი, ასეიანი ლანჩხუთიშ მუნიციპალიტეტი — ღ. 7 კვირკვე, 2014, ქართი) — ქორთუ პოლიტიკოსი დო სახენწჷფო მოღალი. 1985-1990 წანეფს სხუნუეფიშ რსხუშ გალენური საქვარეფიშ მინისტრი, 1995-2003 წანეფს საქორთუოშ პრეზიდენტი.

სრკპ-შ მაკათური 1948 წანაშე. 1946 წანაშ კვირკვე-გჷმათუთას საქვარენდჷ საქორთუოშ ალკკ ქართიშ ორჯონიკიძეშ რაიკომიშ ინსტრუქტორო. IX-XI მოჭანუეფიშ უმაღალაში სხუნუშ დეპუტატი. სოციალისტური ხანდაშ გერგეზი (1981). სრკპ ცკ-შ პოლიტბიუროშ მაკათურობაშ კანდიდატი (1978), მაკათური — 1985 წანაშ კვირკვეშე. 1957-1961 წანეფს, საქორთუოშ სსრ-იშ კომრსხუშ მაართა მელამოსე რდჷ, 1961-1964 წანეფს — კომპარტიაშ მცხეთაშ რაიონული კომიტეტიშ მაართა მელამოსე, უკული — ქართიშ მაართა მესიშ რაიონიშ რაიკომიშ მელამოსე. 1958 წანაშე, კომპარტიაშ ცენტრალური კომიტეტიშ მაკათური რდჷ. 1964-1965 წანეფს, ჯარალობური წესრიგიშ თხილუაშ მინისტრიშ მოაბანე რდჷ. 1965-1972 წანეფს — საქორთუოშ სსრ დინოხოლენ საქვარეფიშ მინისტრი. 1972 წანას გეგშაგორეს საქორთუოშ კომპარტიაშ ცკ-იშ მაართა მელამოსეთ.

1985 წანას, შევარდნაძე სსრრ-შ გალენურ საქვარეფიშ მინისტრო ქჷდარინეს. 1990 წანას თიქ გეგნოდირთჷ. 1991 წანას, მიხეილ გორბაჩოვიშ მოწანუათ კინ დართინუ მინისტრიშ პოსტშა. 1992 წანას საქორთუოშ სახენწჷფო სხუნუშ ხემანჯღვერი, 1992-1995 წანეფს, საქორთუოშ რესპუბლიკაშ პარლამენტიშ მადუდე. ოკათუდჷ გერმანიაშ გოართოიანაფაშ გეშა მორაგადაფეფს. 1990 წანას, ვაშინგტონს ააშ-იშ სახენწჷფო მელამოსეწკჷმა, ჯეიმზ ბეიკერწკჷმა ართო ხე მაჭარუ ააშ-შო ბერინგიშ ზუღაშ აკვატორიაშ გჷნოჩამას შევარდნაძე-ბეიკერიშ გჷმართალი ღოზიშ მეჯინათ.ედუარდ შევარდნაძე — ქართველი ავტორები

„ვარდეფიშ რევოლუციაშ“ უკული, 2003 წანაშ გერგობათუთას, შევარდნაძექ პოსტიშე გეგნოდირთჷ დო პოლიტიკაშე მიდართჷ. თელარაშ ბოლო წანეფი კრწანისიშ რეზიდენციას გატარჷ. ავტორი რე ავტობიოგრაფიული წინგიში „ჩქიმი გიშნაგორა“, სოდე მუში პოლიტიკური კარიერა, უგუხონარაფილი ფაქტეფი დო მოლინეფი რე ეჭარილი.საქორთუოშ ჸოფილ პრეზიდენტი ედუარდ შევარდნაძექ დოღურჷ 
ლიტერატურა
ედუარდ შევარდნაძე, „ფიქრები წარსულსა და მომავალზე“, — თბილისი, 2006 წ.

 რესურსეფი ინტერნეტის 

 ედუარდ შევარდნაძეშ ოდაბადური ჸუდე მამათის

 სქოლიო 

კატეგორია:ქორთუ პოლიტიკოსეფი
კატეგორია:სსრრ-შ პოლიტიკოსეფი
კატეგორია:საქორთუშო პარლამენტიშ მადუდეეფი
კატეგორია:საქორთუოშ პრეზიდენტეფი
კატეგორია:ლანჩხუთიშ მუნიციპალიტეტის დუნაბადეეფი
კატეგორია:ქართიშ საპატიო მოღალეეფი (1985)
კატეგორია:საქორთუოშ კომუნისტური პარტიაშ მაართა მელამოსეეფი
კატეგორია:საქორთუოშ სსრ-შ პოლიტიკოსეფი
კატეგორია:სსრრ-შ გალენური საქვარეფიშ მინისტრეფი
კატეგორია:საქორთუოშ პარლამენტიშ მადუდეეფი